અમદાવાદ: શહેરની હાઇરાઇઝ બિલ્ડિંગમાં જે રીતે ફાયર સેફટીની એનઓસીનો મામલો અત્યારે હાઇકોર્ટની કડક સૂચનાના આધારે ગાજી રહ્યો છે. તેમજ કોમર્શિયલ બિલ્ડિંગોમાં જે પ્રકારે તંત્રની તબક્કાવાર સીલિંગ ઝુંબેશ ચાલી રહી છે તેનાથી વેપારી આલમમાં ફફડાટ ફેલાયો છે. કમનસીબે ફટાકડાની દુકાનોમાં પણ ફાયર સેફટીના મામલે અંધેરગર્દી જ છે. અમદાવાદભરમાં પાંચ હજારથી વધુ ફટાકડાનું વેચાણ કરતા એકમો છે પરંતુ આઘાતજનક બાબત એ છેકે ફટાકડાની માંડ અડધો ટકો દુકાનના માલિકો ફાયર સેફટીના એક્સટિંગ્વિંશર જેવાં સાધન મૂકીને તંત્ર પાસે એનઓસી લેવા આગળ આવે છે.